План- програма за дейността на НЧ „ Наука-

 1925г” село Синаговци за 2022г

 1.ВЪВЕДЕНИЕ

 Народните читалища са традиционни самоуправляващи се културно-просветни сдружения, които изпълняват и държавни културно-просветни задачи.Те имат дълбока връзка с миналото , с традициите и с образователния културен процес.Годишната план програма за развитие на читалищната дейност е разработена на основание чл. 26а, ал.1 от Закона за народните читалища.Програмата има за цел утвърждаване на читалищата като стабилен фактор за развитие на местната култура

 2.АНАЛИЗ НА СЪСТОЯНИЕТО НА ЧИТАЛИЩЕТО

 Читалището има осигурена държавна субсидия за своята дейност.Работи отлично , съвместно с Община Видин, РБ „Михалаки Георгиев“, НПО, читалищата на територията на Община Видин, при организиране на събития и инициативи от различен характер.

• Щатен персонал, обезпечаващ читалищната дейност;

• Наличие на компютри и офис техника;

• Наличие на библиотека в читалището;

• Интерес към търсене и развиване на нови форми на читалищна дейност и привличане на нови потребители.

3. ОСНОВНИ ЦЕЛИ НА ПРОГРАМАТА

– Утвърждаване на читалището като културно-просветно средище с активни културни, информационни, социални и граждански функции.

– Опазване на културно-историческото наследство и националните традиции;

– Подобряване и поддържане на материално-техническата база чрез участие в проекти

– Осигуряване на по-добра, по-съвременна и по-висококачествена ,образователна, културна, социална и информационна среда на населението;

– Да оказва методическа помощ и съдействие

– Поддържане на активно партньорство с общинската администрация и с културните институции и бизнеса за взаимна полза.

4. ОСНОВНИ ДЕЙНОСТИ ПО ИЗПЪЛНЕНИЕ НА ПРОГРАМАТА

Организационната дейност в читалището е насочена към създаване на по-добри възможности за работа на читалищните дейци и потребителите, както и откликване на новите потребности на гостите и жителите на с. Синаговци.- Превръщането на читалището в общодостъпен център за библиотечно и информационно осигуряване чрез ускорено навлизане на информационните технологии. Засилване ролята и участието на читалището в местното самоуправление и формирането на активно гражданство.

4.1. ЛЮБИТЕЛСКО ТВОРЧЕСТВО И ХУДОЖЕСТВЕНО - ТВОРЧЕСКА ДЕЙНОСТ:

 Народните читалища са традиционни самоуправляващи се български културно-просветни сдружения, които представляват културни сцени по местоживеене. Те са място за творческа изява и учене през целия живот.

Художествено-творческата дейност в читалището цели запазване и развитие на традиционните ценности на българския народ, съхранение на обичаите и традициите.Читалището ежегодно ще продължи да организира изяви по различни поводи, чествания , годишнини. Продължаваме работата с децата , младите хора и възрастните с цел , да разнообразим ежедневието им. Ще продължим добрите практики за заетост на децата по време на ваканциите.

4.2.БИБЛИОТЕЧНА ДЕЙНОСТ.

Библиотечната дейност е една от основните дейности на читалището. Тя ще бъде насочена към:

- подобряване дейността на библиотеката, съобразена с интересите и нуждите на

населението, чрез различни форми на културно – масова работа

 -Обновяване на библиотечния фонд, чрез участие с проекти в програми на Министерството на културата и други донори за нови библиотечни единици.

 - Насърчаване на четенето със специално внимание към децата

- Превръщането на библиотеката в съвременен информационен център, достъпен за всеки.

5. МАТЕРИАЛНО – ТЕХНИЧЕСКА БАЗА :

 Народно читалище „Наука- 1925г” се помещава в самостоятелна сграда. Използваната площ е 400 кв.м. състояща се от три броя помещения предоставени ни безвъзмездно от Община Видин. Разполагаме с 3 броя компютърни конфигурации и 1 брой копирно устройство за нашата работа.

Чрез участие в различни донорски програми и финансиране от общинския бюджет ще се търсят начини за подобряване на материално-техническата база и създаване на оптимални условия за работа и занимания.

6. ФИНАНСИРАНЕ НА ПРОГРАМАТА:

Финансирането на читалищата е регламентирано в Закона за народните читалища.

 Читалището финансира дейността си в рамките на държавната субсидия;

7. КУЛТУРЕН КАЛЕНДАР

Неделима част от настоящата програма е културният календар на НЧ “Наука-1925г“ с.Синаговци – Приложение 1.

 8. СРОК ЗА ИЗПЪЛНЕНИЕ И ОТЧЕТ НА ПРОГРАМАТА:

Срокът за изпълнение на Програмата е в рамките на бюджетната 2022 година.

Съгласно чл. 26 а, ал. 4 от Закона за народните читалища Председателят на читалището представя в срок до 31.03.2023г. пред Кмета на Общината и Общинския съвет доклад за осъществените дейности в изпълнение на Програмата и за изразходваните от бюджета средства през 2022 г.

9. ЗАКЛЮЧЕНИЕ:

Изпълнението на Програмата ще даде възможност за реализация на набелязаните цели, задачите и основните дейности . Успешното им изпълнение ще спомогне за опазването и съхраняването на културно историческото наследство и утвърждаването на празници и събития; уреждането и поддържането на библиотечните колекции ще подпомогне образователния процес към получаване на нови знания; реализирането на разнообразни и иновативни инициативи ще допринесе за обогатяване на културния живот . Изпълнението на тази програма ще има съществен принос за постигане на интегриран подход за развитие на образованието и културата и превръщането на народните читалища не само в духовни, но и в съвременни информационни центрове като привлекателно място за хората

 08.10.2021г Съставил : Даниела Георгиева

 /секретар/

 08.10.2021г Съставил : Даниела Георгиева

 /секретар/